බස් ගාස්තුවල කිසිදු සංශෝධනයක් නොකරන බව පෞද්ගලික ප්‍රවාහන ඇමැති සී.බී. රත්නායක මහතා පවසයි.ඉකුත් වසරේ පෙබරවාරි මස 14 වැනිදා බස් ගාස්තු සංශෝධනයක් සිදුවූ නමුත් මෙවර එසේ කිරීමට කිසිදු අවශ්‍යතාවයක් නොමැති බවද ඇමැතිවරයා පෙන්වා දෙයි.ඉකුත් වසරේ පෙබරවාරි 14 වැනිදා සිටමේ දක්වා කාලය තුළ ඉතා සුළු ප්‍රමාණයකින් ධාවන පිරිවැය වැඩිවී ඇති නමුත්අදාළ ධාවන පිරිවැය සම්බන්ධයෙන්ඇමැතිවරයා , ජාතික ගමනා ගමන කොමිෂන් සභාවේ සභාපති රොෂාන් ගුණවර්ධන යන මහත්වරුන් ඇතුළු නිලධාරින් සමඟ සාකච්ඡා වට කිහිපයක් පැවැත්වීමෙන් පසුව ගාස්තු සංශෝධනයක් නොකිරීමට තීරණය කර තිබේ.බස් කර්මාන්තය හා මගී ජනතාව, යටිතල පහසුකම් සංවර්ධනය, සේවා උපයෝගිතාවය ආදී කරුණු පිළිබඳව මෙහිදී සාකච්ඡා කැරිණි.ජාතික බස් ගාස්තු ප්‍රතිපත්තිය අනුව සෑම වර්ෂයකම ජූලි මස 1 වැනිදා බස් ගාස්තු සංශෝධනය කළ යුතු නමුත්ඉදිරියේදී බස් ධාවකයන්ට දරාගත නොහැකිප්‍රමාණයකින් ඩීසල් මිල වැඩි වුවහොත්පමණක් ඇමැති මණ්ඩල අනුමැතියකින් ගාස්තු සංශෝධනය කිරීමට කටයුතු නිරිමට සිදුවන බවද ඇමැතිවරයා කීය..